***Up at the Villa*** er en britisk film fra 2002, regissert av Philip Haas, basert på kortromanen *Up at the Villa* (1941) av William Somerset Maugham. I filmen spilte Kristin Scott Thomas, Anne Bancroft, James Fox, Derek Jacobi, og Sean Penn.

Handlingsreferat
----------------

Mary Panton har nylig blitt enke, og bor i en villa hos noen velstående venner utenfor Firenze, Italia i 1938. Etter å ha møtt sin gamle venn Sir Edgar Swift på en fest, blir hun overrasket når han foreslår ekteskap med henne allerede dagen etter. Samme kveld, på en fest som ble arrangert av en venninne, prinsesse San Ferdinando, møter hun en gift amerikansk mann ved navn Rowley Flint (spilt av Sean Penn) som har rykte på seg for å være en skurk. 

En fiolinist ankommer for å underholde gjestene, men han spiller så forferdelig at prinsessen får ham fjernet. Av sympati etterlater Mary ham et stort tips. Rowley kjører Mary hjem, men stopper underveis ved en liten kirke, hvor hun innrømmer at hennes tidligere ektemann var en voldelig alkoholiker som døde i en bilulykke. Rowley prøver å kysse henne, men Mary slår ham og kjører sin vei. Hun er så forvirret at hun nesten kolliderer med fiolinist fra restauranten. Han er fattig og sulten, så hun inviterer ham hjem for å spise. Han forteller at han heter Karl Richter, og kommer fra Østerrike, hvor han ble forfulgt for å være kritisk til myndighetene. Han erklærer hvor vakker han mener Mary er, og hun har sex med ham. Han reiser videre neste morgen.

Samme dag blir Mary innkalt til et møte mellom den lokale fascistiske administratoren, Beppino Leopardi, som informerer dem om at de må registrere seg hos politiet for å fortsette å bo i Italia. Senere den kvelden blir hun sjokkert når Karl dukker opp på soverommet hennes, og erklærer at han elsker henne og ønsker å være sammen med henne. Når hun forklarer at hun ikke ønsker å være sammen med ham, blir han rasende og angriper henne før han skyter seg selv med en pistol. I blind panikk, og klar over den alvorlige skandalen som kan oppstå, ringer Mary Rowley til Sir Edgar Swift å hjelpe henne. Han ankommer og de bærer kroppen til en skog, hvor Rowley planter en uregistrert pistol på ham slik at mordet ikke kan spores tilbake til Mary. Men kort tid senere dukker Leopardi opp sammen med politiet og mistenker at Mary og Edgar hadde noe med drapet å gjøre.

Skuespillere
------------

* Mary Panton – Kristin Scott Thomas
* Rowley Flint – Sean Penn
* Prinsesse San Ferdinando – Anne Bancroft
* Sir Edgar Swift – James Fox
* Beppino Leopardi – Massimo Ghini
* Karl Richter – Jeremy Davies
* Lucky Leadbetter – Derek Jacobi
* Harold Atkinson – Dudley Sutton
* Colin MacKenzie – Roger Hammond

Referanser
----------

1. ↑  ; besøksdato: 14. april 2016.
2. 1 2 3 4  ; besøksdato: 14. april 2016.
3. 1 2 3 4 5 6  ; besøksdato: 14. april 2016.
4. ↑   www.zelluloid.de, besøkt 22. desember 2017[Hentet fra Wikidata]
5. ↑  Ebert, Roger. «Up At The Villa». *Chicago Sun-Times*. Besøkt 28. august 2016.
6. ↑  Scott, A.O. «By Jove, This Tuscan Sun, It's a Bit Dicey, Eh What?». *New York Times*. Besøkt 28. august 2016.

Eksterne lenker
---------------

* (en) *Up at the Villa* på Internet Movie Database Rediger på Wikidata

* (sv) *Up at the Villa* i Svensk Filmdatabas Rediger på Wikidata

* (en) *Up at the Villa* på AllMovie Rediger på Wikidata

* (fr) *Up at the Villa* på Allociné Rediger på Wikidata

* (nl) *Up at the Villa* på MovieMeter Rediger på Wikidata

* (en) *Up at the Villa* på Turner Classic Movies Rediger på Wikidata

* (en) *Up at the Villa* på Rotten Tomatoes Rediger på Wikidata

* (en) *Up at the Villa* på Metacritic Rediger på Wikidata

* (en) *Up at the Villa* på Box Office Mojo Rediger på Wikidata